
Supravieţuirea cultului lui Zalmoxis 
în poezia noastră poporană 


Am arătat cu un alt prilej!) că multe din formele folclo- 
rului nostru sunt supravieţuiri derivate din substratul religios 
iliro-tracic, care sa putut păstra la noi, mai mult decât la 
toate popoarele balcanice, grație faptului că prin colonizarea 
romană, biruitorii mediteranieni aduceau cu ei în mijlocul stră- 
bunilor noştri o serie de credințe religioase, împrumutate la 
rândul lor dela Greci, care le primiseră și ci dintru început 
dela Iliro-Traci. | 

Astfel că aceștia din urmă găseau la cuceritori propriile 
lor forme dc cult religios, după ce ele trecuseră prin rafinata 
spiritualitate grecească, ceea ce nu se putea întâmpla la Bulgari 
“sau la Sârbi, căci slavismul ștersese urmele străvechi ale sub- 
stratului iliro-tracic sud-danubian, iar Albanezii, deși Iliri, dar 
neromanizaţi, pierduseră prilejul fixării prin forme mai spiri- 
tmalizate a unor vechi credințe ce s'au înecat apoi în noianul 
influențelor turco-slave de lungă durată?). 

lată dece o bună parte din formele păgâne ale folclorului 
nostru ce au fost superficial creștinate, ne leagă pe noi nu 


1) Elementele iliro-iracice în folclorul românesc în „Ramuri,“ Craiova, 


1943, 

2) In Peninsula Balcanică se observă o relativă omogenitate, în ceza 
ce priveşte costumele, uzele elemente folclorice şi muzica în genere ce se 
leagă superficial cu ceea ce se afiă la noi din acest punct de vedere, 
Această situație au făcut pe unii să creadă că Slavii şi Iliro- Tracii sunt de 
acelaşi neam. De cât că această înfăţişare se prelungeşte până in Asia Yică, 
unde av trăit altă dată Frigiznii, despre care este sigur că erau de acelaş: 
neam eu Ifiro- Tracii, asttel că omogenitatea, câtă există, izvorăşte din sub- 
ateatul iljiro-teacie nord şi sud-danubian, nu din nivelmentul elav,. care a 
acoperit urmele mai adânci ale Iliro-Tracilor, din sudul Dunării. 

uumai de Iliro-Traci şi de Romani, ci și de Greci, ceea ce a 
"făcut pe A. Odobescu să găsească întrun cunoscut studiu cal 


său 1), că răsună în Carpați adilttliGaliitesagourite Pindului. 


A CeAsăă relații se stabileşte prin transformarea iliro- 
tracicului Zalmoxis în Di din “mitologia grecească, «e- 


venit la Romani, Bac | e | 
iează” vor continua insistând în  deo- 


In rândurile careul 
sebi asupra ecourilor în literatura poporului nostru ale străve 
chilor credinţe în legătură cu moartea. 

In poezia noastră poporană, ca baladă a morţii, care nu 
„apare în Balcani decât la Aromâni 2), sub o anumită formă, se 
afla „Mioriţa” cu nenumăratele sale variante. Caracterul cei fu- 
nebru wa rodit în reflexe sfâşietoare de bocet, ci dimpotrivă, 
«el a păstrat o atmosferă de seninătate şi de împăcare cu moar- 
„tea, socotită “ca o. eliberare a. sufletului din colivia tristeţii şi 
„a desnădejdii trupești, adică ai ceea ce caracterizează con- 
cepţia religioasă a Iliro- Tracilor, cei ce vedeau în vieața pămâu- 
tească o intemnițare a suftiSilui. ce se va zbate fără odihnă, 
până când moariea îi va reda libertatea. 


Sufletul nemuritor se va reîntoarce după un timp, spre a 
se încarna din now și apoi iară într'o serie de vieţi, până când 
se va opri roata nașterilor sale, grație unei totale reinunțări din 
„partea. omului față de plăcerile lumești, prin ducerea pe pă- 
mănt a unui cât mai ascetic traiu cu putință. Atunci Zalmoxis- 
„Dionysos, socotind împlinită ispășirea păcatului iniţial al. omului 
de a se fi născut dintr'o crimă, opreşte roata nașterilor sale si 
metempsihoza ia sfârşit, redând sufletul omenesc lumii sale 
divine, de unde el a fost smuls, spre a se întrupa într O suc- 
cesivă. existenţă terestră, 

Pacatul . strămoșesc al acestei concepții p păgâne izvorăște 
din faptul că oamenii sunt socotiți drept urmaşi ai titanilor, 
| omoritorii lui Dionysos și astfel omenirea, solidarizându-se cu 
victima creatorilor lor, își repudiază OÂRIA, spre a fi mântuiți 


e e ra a 


1) A. Odobescu, /tăsunete ale Pindului în Carpaţi în „Revista Nouă”, 
Bucureşti 1861. 

2): D,: Caracostea, Mioriţa la Aromi în „Omagiu lni IL Bianu", „ Bucen- 
reşti, 1923, p. 91—108, d SI) 

din temniţa vieţii pământeşti prin ajutorul lui Dionysos, care a 
iost readus la vieață nemuritoare de către Zeus, dar care apoi, 
prin periodicele sale scoboriri în infern spre a reveni miereu 
la lumină, oferă o izbitoare asemănare cu destinul sufletului 
| nemuritor al omului, | RI 

In asemenea. condițiuni, Iliro-Tracii și apoi Grecii s'au 
simţit legaţi prin suflet de divinitatea. lui Dionysos și și-au 
disprețuit trupul, instrumentul pedepsirii lor. 

Această credință, despre care ne vorbește foarte vag FHe- 
rodot în legătură cu Iliro-Tracii, dar care, devenind grecească, 
ne este mult mai bine cunoscută, a dat naștere faimosului cult 
_orpiastic grecesc în cinstea lui Dionysos, transmis apoi şi Ro- 
imanilor. 

"Urmele acestui cult se găsesc trunchiate în balada noastră 
amintiti mai sus, care şi-a pierdut sensul religios, spre a se 
integra întrun cadru profan, de natură pastorală, transformân- 
Gu-i-se în același timp și umele accente fundamentale. 

Iniadevăr, ,„„Mioriţa”, atât de des invocată în ultimele 
noastre cercetări literare și atât de felurit tratată de către 

“iubitorii de specific românesc, în cadrul literaturii poporane 


universale, și pe care o vom examina acum ca 0 urmă a stră-, 


“vechiului cult zalmoxian, practicat de străbunii noștri, Iliro- 
Tracii, oferă, după cum am văzut în articolul precedent, și o 
lature mai puţin luată în considerare până acum. 

Forma, în care ca a răzbătut până la noi, reprezintă stadiul 
tranzitoriu între cântecul dithyrambic și rudimentul încă amorf 
„a ceea ce s'a numit mai târziu tragedia grecească, ambele ia- 
vorind din cultul dionysiac. 

ia 

Influența iliro-tracică în cultura grecească apare astăzi dim 
ce în ce mai limpede de cât a fost socotită până acthn. 

Se ştie că primele manifestări ale poeziei lirice greceşti 
aveau un caracter religios, înfățișându-se în două categorii dis- 
tinete: una tumultoasă, pasională și pesimistă, de origină iliro- 
tracică, închinată lui Dionysos, şi alta senină, distantă și rece, 
închinat lui e ni 


1) Fr. pp Die Gebur: der Trasodie, wuder (iriechentand ur-d Pes- 
birul Leipzig, 1872. 

De aci decurg cele “două tipuri ale artei greceşti: cel 
dionysiac şi cel apolinic. Acesta din urmă pare să fi fost de 
"origine grecească. 
Cum va fi fost însă poezia aceasta dionysiacă la Iliro-Traci, 
“de aseineni nu știm, dar știm că legendele greceşti vorbesc, | 
între cei dintâi poeţi lirici, de o serie de autori, considerați de | 
origine iliro-tracică, care: au adus inspecţie religioasă în așa | 
numita poezie pieriană 1). 

Asttel sunt: Orfeu, Linos, Museu, Eumolp și Pamphos, 
ale căror poezii sunt însă în genere apocrife 2). 

Intre aceşti poeţi, Eumolp trece drept <i inițiatorul „eleu- 
siniilor”, acele serbări dela Eleusis, unde se celebra în anti- 
chitate cultul secret al unor divinităţi în frunte cu Demeter, 
“lângă 'care însă Dionysos devine curând una dintre figurile 
centrale ale cultului, cunoscut și sub numele de „misterele dela 

Eleusis”, | | 
| Da pe lângă influenţa iliro-tracică în poezia religioasă 
grecească și în afară de introducerea cultului propriu zis al 
lui Dionysos, de unde și nu dela Egipteni au primit Grecii cre- 
dința în nemurirea sufletului și în metempsihoză, absolut ne- 
cunoscute până atunci în religia grecească, întru cât poemele | 
"omerice nu amintesc nimic despre asemenea credințe 3), ce au 
creat la Greci mai târziu teosofia orfică, slujită de Phythagora, 
spre exemplu, şi rodind mai departe, ca motive de inspiraţie, 
în poezia profană a unui Pindar sau în filosofia unui Platon, 
“între alţii, cultura grecească a mai primit dela Iliro-Traci, prin 
intermediul cultului lui Dionysos, și rudimentele acelei forme 
de artă poetică, pe care Grecii o vor numi, ca o reminiscență a 
acestui cult, cu cuvântul de „tragoidia” 4), (=tragedie).. 


1) După numele regiunii ce se întinde pe versantul sudic al muntelui 
Olimp, unde se află ţinutul „Peria”, după numele muntelui Pieros, la pou- 
“lele căruia, după tradiţie, s'ar fi născut muzele, dar upde îşi aveau e Ai | 
rile şi unele triburi tracice. fp. 

N, paria Croiset, Histoire de la liltărature recqua, |. Paris, 1887, | 
pag, —. FA . 4 A . A Li 

3) Edwin Rohde, Psiche, le culte de -l'âme chez les frecs et leurs 

croyances ă iimimortalite, (tr. tr.) Paris, 1928. cap. VIII, S 1 şi passim. 
4) mTragoidia”. derivă din „tragos” (== ţap) -|- „de“ (= cântec), Cu- 
“vântul exprimă adorarea prin cântece a lui Dionysos de către satyri, ciici 
grupul coral al adoratorilor lui Dionysos, în timpul cultului, reprezenta pe 
satyri, „consideraţi drept tovarăşi ai zeului, şi care, după cum.se şli ereav 
socotiți că sunt jumătate oameni şi jumătate fapi; de aceea satyrii raai <raw 
numiţi şi „fapi” în limbagiul curent al Grecilor,. 

In cadrul cultului dionysiac, pe lângă formele de adoraţie 
orpiastică, despre care am vorbit în articolul citat mai. sus, 
găsim şi acel lirism religios, alcătuit din imnuri de slavă, înăl- 

tate lui Dionysos şi rostite sau cântate în ritmul dansului cu! 

o mimică din ce în ce mai expresivă în numele unui grup (cor) 
„de adoratori ai zeului sau de participanţi în genere la solem-,. 
nitate, constituind una din formele lirismului coral al antichi- 
tăți grecești. 

Acesta este cântecul de slavă, inchinat zeului şi care «e 

cunoscut sub numele de „dithyramb”. 

El era cântat și dansat de către grupul coreuţilor deghi-. 
zaţi îu satyri, presupuşii tovarăşi ai lui Dionysos. 

Cântecul propriu zis era executat de autor sau de un 
ucior oarecare. El intona singur dithyrambul. Acest „solo” -al. 
rostitorului forma o strofă foarte scurtă la început, iar corul 
destul de numeros, după fiecare strofă o repeta: sau cânta : 
dansând un refren 1), care comenta. întrun chip pasionat strofa . 
evocatoare a lui Dionysos. 

La origine, dithyrambul, în ceea ce privește structura şi 
conținutul precis, e puţin cunoscut 2). 

Mai târziu, strofa se desvolta în povestiri din ce în ce mai,. 
întinse alc peripeţiilor: lui. Dionysos, care se duce sau se în- 
toarce de pe lumea cealaltă şi învățând pe oameni cum. Să. 
dispreţuiască: vieața pământeaseă. Actorul 'reprezintă fie pe un 
adorator al zeului, fie chiar pe acesta din urmă, cu care corul,. 
prin reprezentantul său „corypheul”, merge să stea de vorbă, 
senunțându-se la simpla interpretare de mai înainte a celor 
spuse de rostitorul strofei. Rolul actorului începe să se detaşeze 
de restul corului și să capete o amploare din ce în ce mai 
nare, el putând să joace mai multe roluri succesive. Cu timpul 
se” adaugă un al doilea sau al treilea actor, prin ajutorul cărora, 
conturarea lui Dionysos și a celor petrecute cu el și în jurul 
său să devină și mai pregnantă, pe când corul începe să intre, 
în umbră, păstrându-şi un rol şters ce reprezintă numai pro- 
cesiunea corală a „mulţimii adoratoare a lui i Mieniitog: 


1) Alfred Croiset, Op. cil, II, pag. 394, 
21 Cel dintâiu autor cunoscut de dithyrambi este Arion din Methymna, 


care va fi trăit dă secolul al VII: lea în, d. Cbr. 

Cu timpul, actorul îşi cedează locul său unui -grup ide | 
personagii distincte, care încep să reprezinte o acţiune în care 
e vorba și despre altceva de cât adorarea lui Dionysos, Corypheul 
își păstrează însă locul său inițial de reprezentant al corului, 
constituind împreună cu grupul coral un simplu element “che 
cadru al acţiunii care se va desfășura din ce în ce mai ac- 


centuat. Astfel s'a născut tragedia de mai târziu din dithyrambul 
iniţial, dar păstrând la Greci până la sfârşit o atmosferă reli- 
gioasă în genere, după cum corul rămâne și el, prin tradiţie, 
în structura tragediei, fără ca acest element să mai prezinte 
o legătură necesară cu acțiunea tragică și fără ca aceasti 
acțiune să mai exprime ceva în legătură cu mitul lui Dionysos. 
Dela forma dithyrambică, ce înfățișa un aspect al cultului 
exclusiv dionysiac, s'a ajuns la tristeţea destinului uman, din 
care au pierit urmele cultului, ca esență a manifestării, și ros- 
turile corale ale procesiunii, cu funcțiune pur religioasă. 
Această transformare a funcţiunii spectacolului s'a operat 
în decursul timpului, deși unele organe ale vechiului cult aut 
rămas parazitare în noua substanţă a întruchipării, căci prezenta 
corului. și a zeilor ce se mișcau invizibili prin prejurul oame- 
nilor și care erau invocaţi necontenit ca făuritori de destin ome- 
nesc, nu mai înfățișau de cât un simplu rol de cadru, cu care 
noua formă a vechiului cult dionysiac căuta mai mult legături - 
obligatorii, dictate de tradiţie, de cât unele, care să izvorasci 
"din necesitate. 
* | 
“ Cum se va fi înfățișat cultul iliro-tracic al lui Zalmoxis, 
care a creat dionysismul grecesc, probabil că nu se va şti precis 
niciodată, însă în poezia noastră poporană, balada Mioriţei”, 
care nu se păsește în Balcani decât la 'Macedo-Români, repre- 
zintă, credem, o formă dithyrambică a cultului morţii, atât 
de caracteristic la străbunii noștri, după mărturiile lui Herodot, 
și care redă o mai autentică urmă iliro-tracică de cât ceea ce 
ant examinat în treacăt mai sus, prin transmisiunea greceascii, 
Suportul propriu zis religios sa pierdut la noi, dar a rămas, 
în cadrul unei lumi profane păstoreşti, faimosul dialog între o 
moară, ce se. tânguia de “apropiata moarte a ipenuli, în 

auvelc întregii turme, şi ciobanul ei, ce pornește spre moarte 
cu o nespusă fericire în mijlocul naturii, dela care își aşteaptă 
sirbătoreasca înmormântare, după ce tovarășii îl vor fi ucis 
smișeleşte. 

Fericirea omului că sufletul îi scapă din temniţa trupului, 
ase însă o măreție şi un calm, care contrastează cu zbucivunarea 
răscolitoare, care se degajează din cultul dionysiac, dar se po- 
triveşte perfect cu atmosfera de durere potolită şi tristeţe se- 
mină a întregii producțiuni elegiace şi funebre din poezia noa- 
stră poporană, 

Doina și bocetul românesc, ca forme literare, exprimă 
durerea sufletească în reținute accente de o nobilă și liniştită 
simplicitate, Și atunci ne punem întrebarea dacă nu cumva 
seninătatea și echilibrul pe care îl găsim şi în cultul grecesc 
al lui Apollo și pe care îl bănuim și în cultul iliro-tracic al 
Jui Zamolxis, nu va fi fost un semn despre caracterul solar al 
acestui cult, iar ceea ce am văzut că constitue elementele ie 
expresivitate a cultului dionysiac la Greci, nu se va fi produs 
prin articularea concepției iliro-tracice despre nemurirea sufle- 
tului în formele te lui id ale desnădejdii pasionale din orient. 

De altfel, în folclorul nosiru se află un element orgiastic 
în privigherea mortului, atunci când se deslănțţue anumite jocuri 
violente din partea celor ce stau de veghe, după cum există 
unele accente de cult teluric şi în bocetele noastre. Asemenea 
exemple sunt însă rare, și ele reprezintă o infiltraţie orientală, 
astfel ci e posibil ca doctrina nemuririi sufletului din gândirea 
religioasă a Iliro-Tracilor să fi primit un cult teluric la Greci, 
prin Dionysos, grație influențelor orientale, iar la Iliro-Traci 
el să fi rămas solar, adică senin și echilibrat. 

In orice caz, mijloacele de expresivitate senină, cu care 
zsic înfățișat omul în preajma părăsirii tărâmului pământesc, 
așa cum se petrec lucrurile în „Mioriţa”, pe care o socotim 
drept vestigiu derivat al formei dithyrambice din cultul zal- 
moxian, vor constitui pentru noi formele „mioritice” 1) ale cul- 
iului străbun în legătură cu ideea morţii. 


1) Termenul a fost întrebuințat de d-] Lucian Blaga intr'un alt sers 
(Spaţiul mioritic, Bucureşti, 1939) după cum vom vedea mai departe. 


Astfel vom sublinia prin titlul, supravieţuirii româneşti a 
cultului iliro-tracic, nu numai lipsa de groază, ci chiar volup- 
tatea morţii în cadrul unui panteism luminos şi cald, oriunde 
vom întâlni această gândire prin formele corespunzătoare de 
expresiune în. producțiunea poporană românească. 

Intr'adevăr, moartea gândită mioritic apare nu numai în 
poezia poporană, culeasă de V. Alecsandri şi în majoritatea 
variantelor cunoscute, ci și într'o nimeroasă. serie de întruchipări 
poporanc: deosebite, ceea ce dovedește că ciclul mioritic, repre- 
zentând la început elementele unui cult, s'a fragmentat apoi 
integrându-se parţial îu frânturi lacunare, ce figurează în dite- 
„rite poezii, graţie cunoscutultii proces de aglutinare asociativă, 
care cârmueşte tematologia poporană, după ce un ansamblu 
tematie s'a sfărâmat, 

Fără să mai reproducem varianta Mioriţei” lui V. Alec- 
sandri, întru cât ea este în genere cunoscută, vom cita diferite 
pasagii din diferite poezii, fără nicio lektitură cu balada morții 
„de. astăzi. şi vom vedea nu numai că frânturile acestei balade 
se află încrustate în diferite versiuni de altă natură, cum ar fi 
„unele colinde, doine, bocete şi balade propriu zise, dar frânturile 
acestea păstrează - aproape neatinsă forma “de expresiune mio- 
ritică, deși li se dau altă funcțiune de cât cea mioritică. 

Vom încerca așa dar, nu o reconstituite a cultului iliro- 
tracic, ceea ce este imposibil, ci un inventar al elementelor 
mioritice răspândite în literatura noastră poporană, având drept 
nucleu materialul diu Mioriţa”. 

In prima linie, să examinăm caracterul solar al cultului. 
" Moartea către care se îndreaptă ciobanul în „Mioriţa” e consi- 
derată ca o nuntă „CUL o mândră crăiasă, a lumii mireasă”, iar 
ceremonia are loc în mijlocul naturii care oală la celebrarea 


cununici, dând naștere la acel larg și senin panteism plin de 
lumină : 


Soarele și luna . Preoţi, munții mari, 
Mi-au ţinut cununa, Păsări lăutari, 

Brazi şi păltinași Păsărele mii 

l-am avut nuntaşi, Și stele făclii. 


In cele mai multe dintre bocetele: noastre, care constitue; 

fără îndoială, aspecte din ritualul străbun al cultului morţii, în 
genere, apare o formulă, prin care mortului i s d drept 
călăuză, soarele. a * 

lată spre pildă o invocație pentru mort: =! 

„Nu te lua după ape, Ci te ia pe-cea cără 

Nici după pâraie late, Ce merge cu sfântul soare 

Că apele-s curgătoare Că soarele-i mergător 

„Şi "apoi ne'ntoreătoare, ŞI 'napoi ?ntorcător, 
Şi el, dac a răsări, 
Tu la noi iară'i veni”... 1). 

sau: 
„Nu te ruga apelor, Şi "napoi nemtorcătoare ; 
Că apele-s mergătoare - Roapă-te la sfântul soare... 2?) - 


Doctrina nemuririi sufletului, fiind creștinată, ea. a do- 
bândit o altă semnificație, care a anulat metempsihoza păgână, 
dând naştere în cântece Nibastee funebre unei atitudini, prin 
care moartea începe să fie considerată că aduce o extincţiune 
definitivă până la judecata din urmă. Substratul vechii credințe 
răsbate însă ici, colo prin câte un ecou surd și nelămurit al 
unei credinţe apuse. | 

Bocitoarele în cântecul lor rostesc și versuri de acestea: 


„Să te lași. de astă cale, . Și 'napoi nentorcătoare, 

C'asta-i cale ducătoare Tare mi-i cu supărare” 5), 
sau: 

„Eu nvaş ruga Dumitale C'asta-i cale călătoare 

Să nu faci această cale, Și ?napoi nentorcătoare” 1). 


"Urmele păgâne ale cultului solar al morții sunt acoperite 
câteodată imperfect cu versuri ca cele ce urmează: 


| 1) Ş. Fi. Marian, Inmormântarza la Români, laşi, 1882, bocetul n. 6 
2) S. FI. Marian, Op. cit, bocetul n. 35, p. 540. 

3) S, FI. Marian, Op. cit., bocetul n. 1î. p. 511. 

4) S, FI. Marian, Op. cit., bocetul n, 12, p. 513. 

„Omul bea, se lege Şi-l pune "n groapa "ntunecoasă, 
Și „de moarte nu gândește, Și-l ia din lumea luminată ; 
Moartea atuncea mi-l găseşte ; ŞI-I bagă 'n groapă "ntunecată ; 
ŞI-L ia din. casa luminoasă, Soarele s să nu mi-l mai bată, 
_- Cu ai săi să nu mai şadă”!). 

sau: 
a lelicuţă, scoală ; Pe cărare necălcată 
Căci hât multișor de aseară! Pe rouă nescuturată, 
Și te uită pe fereastră, La scaunul cel de piatră 
Că-ţi vine carte domnească, Unde: merge lumea toată... 
Dela noi să te pornească, Și "napoi nu ti-i "nturna ; 


Scoală, lelicuţă, scoală, 
Şi mi-i ieşi până afară...”2). 

Transfigurarea creştină a cultului iliro-tracic a dat naștere 
însă, unui ritual: şi. unei literaturi funebre, în care vechiul con- 
ținut păgân: deşi a fost acoperit, totuşi atmosfera generală 
folclorică a ritualului. şi: a. cultului” funebru se menţine. într'o 
lipsă aproape totală de durere sfâșietoare și parcă în afara 
nevoilor de consolare, ceea ce constitue mai mult o înfăţişare 
iliro-tracică: de cât una creștină. Dacă adăugăm la aceasta, pe 
lângă păstrarea unor urme orgiastice în cadrul privegherii mor- 
tului, şi alte elemente “de ritual, ca utilizarea flautelor pentru 
acompaniamentul bocetelor sau  întrebuințarea pentru acelaşi > 
scop a trâmbiţelor, un. soiu de .bucium lung și drept, făcut din |! 
doage de brad și legat cu coaje de mesteacăn 5), caracterul iliro- 
tracic al substratului de ritual devine și mai limpede. 

In afara literaturii funebre, care a fost în genere transfi- 
gurată de creștinism, după cum am văzut, caracterul iliro- 
tracic al ritualului se deslușește și mai bine în prezenţa și altor 
forme incontestabil iliro-tracice, dintre care considerarea morții 
ca o nuntă este poate punctul cel mai caracteristic de cult mio- | 
ritic cu precise efecte de ritual corespunzător. | 


1) S. Fl. Marian, Op. cit, p. 331 
2) S, F!. Marian, Op. cit, bocetul n, 37, p. 545—546, 
3) A de Burada, Datinele poporului român la pila" tt Al iri 1882, 

Viziunea morţii prin prizma nupțială e o urmă derivată 
din credința în metempsihoză. Moartea, adică despărțirea su- 
fetului de trup, însemnează pregătirea pentru o nouă întovă- 
răşire, o nouă nuntă a sufletului cu un alt trup, deci încetarea din 
vieaţa pământească a cuiva presupune un moment ptenupţial, 
după care se va urina o nouă naștere. 
| Prin creştinare însă, sensul păgân s'a pierdut, dar ideea 
de nuntă a rămas şi s'a confundat cu moartea însăși, ceea ce 
fără substratul amintit mar avea niciun sens. De aceea, întâlnim 
în ritualul nostru de înmormântare, între altele, utilizarea po- 
mului sau a „bradului, adus dela munte de flăcăi şi fete, şi 
care e apoi impodobit cu flori, marame, mere, nuci, prune 


uscate și altele, spre a simboliza pregătirea de nuntă a mortului, 
pentru care se trimite bradul cu vătăşeii, care să vestească nunta 
pe drumul spre mormânt, înainte. ca, mortul să fie pornit ja 
cimitir, unde ei când ajung, înfig bradul la groapă. De asemeni, 
alţi, vătăşei care înconjoară, ca 0 es: ortă, sicriul, purtat pe 
umerii rudelor şi prietenilor, dela poarta cimitirului la groapă, 
simbolizează ducerea mortului la cununie, în aceeași măsură în 
care purtătorii de sfeşnice cu lumânările aprinse reprezintă. același 
simbol, în timp ce pe întregul parcurs răsună pocniturile ar- 
n:elor și bocetele,. însă acompaniate de fluere și buciume, ca 
pentru o sărbătoare. 

Literatura  funebră, cu; toată m ta inf! uență creştină, 
a păstrat „unele reflexe din moartea-nuntă. 

Astfel începutul unui bocet din Bucovina ne arată cate- 


- 


goric această temă: | 
—,Vasilică, fecior mare! Scoală-te, nu sta scârbit, 
Amu-i nunta Dumitale, -. . Că nuntașşii i-au sosit''1). 
Tot astfel păsim. aceeaşi temă într'altul, cules tot din Bu- 
covina ; aci însă urmele cultului mioritic apar mult mai puţin 
acoperite, . dar ele sunt trunchiate numai în câteva accente de 


ritual literar. 


1) S. Fi, Marian, Op, cil, p. 133. 


— 

„Dacă ești tu mire, | Din fundul pământului! 
A cui fetișoară iei? Cine nunta ţi-o vedea? 
“Tei ficuța vântului, Numai luna și co stea!l”1). 


Int”adevăr, scoborirea periodică a lui Zalmoxis, ca și a 
lui “Dionysos, pe lumea cealaltă, reprezintă transpunerea me- 
tempsihozei umane pe planul divin, căci Zalmoxis-Dionysos 
este socotit că se duce mereu pe tărâmul celălalt, spre a se 
căsători cu regina morţii, iar când se reîntoarce pe pământ, 


mitologia grecească vorbeşte de căsătoria lui cu celui fecunda- 


ției universale. 

Versurile din bocetul românesc 'de mai sus expun tocinai 
amănuntul scoborîrii pe lumea cealaltă din mitul zalmoxian sau 
cel dionysiac, confundat adeseori la Greci cu acela al lui Adonis, 

Sfărâmându-se cultul păgân, această parte a trecut ca ele- 
ment de ritual în folclorul înmormântării la Români, găsindu-şi 
loc în literatura funebră a bocetelor, 

Ba. câteodată, moartea în bocetele noastre apare şi ca-mire, 
nu numai ca mireasă, ceea ce însemnează că semnificaţia cultuală 
pierzându-se, amănuntul identificării morţii cu nunta devine un 
simplu element de ritual folcloric. | 

Astiel este bocetul următor cules din Ardeal: 


„Fiica mea, mireasa mea ! In fundul pământului ! 
Scumpa mea, iubita mea! Fiica mea, mireasa mea! 
Da, unde ţi-e mirele? Scuimpa mea, iubita mea! 
Unde mi-e ginerele? Că tu mi te-ai măritat 

O, tu, dragă l-ai ales _Dup'un fecior de împărat 
Și "nainte l-ai trimes, | Și eu nimica nu ţi-am dat” 2), 


Pe şuierul vântului, 


Prezenţa în bocetele noastre, ca un fel de refren, al ul- 
timelor două versuri din fragmentul următor: 


Căsfe-ai dus... De mireasă, 9 
Şi ţi-ai “adus - | Pe șuierul vântului, 
Fat'aleasă Şi Din. fundul pământului..? 3). 


subliniază indubitabil această interpretare, 


1) S. FI. Marian, Op. cit, p. 557, e 
2) S. FI. Marian, Op. cit., p. 570. 
3) S. FI. Marian, + cit, p. 583, 

Totuși, după cum am arătat “literatura noastră funebră 

este în genere avară în arătarea substratului, care a fost 
acoperi! de literatura creștină, infiltrat la rândul cei de sigur, 
și: cu elemente păgâne de mitologic slavă, după cele pur greco- 
romane. 
Urinărirea şi izolarea tuturor elementelor iliro-tracice în 
domeniul folclorului practice al formelor cerute de indeplinirea 
ritualului, alături de literatura funebră corespunzătoare, este o 
operaţie foarte: grea, dacă nu imposibilă. | 

Intradevăr, cunoaşterea izvoarelor şi a legăturilor dintre 
ele, a acelei serii de obiceiuri păzite cu strictețe în timpul înmor- 
mântării, rie-ar duce departe în stabilirea rezistenței substra- 
tului iliro-tracic, dar această moștenire  străbună, desfigurată 
prin ritualul stratificat din elemente eterogene și în care nu 
se poate contura mai precis ca element iliro-tracic, de cât for- 
mula „moarte-nuntă”, sa putut refugia însă în literatura pro- 
fană a poporului, unde vechiul cult Zalmoxian, crescut din con- | 
cepţia nemuririi sufletului, dar scăpat de controlul bisericii Cteş- 
tine, a izbutit să se menţină, mai deslușit, dar tot lacunar și 
trunchiat, graţie formelor profane în care s'a transformat, 

Acestea sunt forme!e mioritice propriu zise, pentru care, 
urmele ritualului funebru constitue paralela vestigiilor mai con- 
fuze, ce din cadrul cultului propriu zis zalmoxian au trecut, 
print”un proces elementar de asociaţie, în ritualul folclorice al 
înmormântării comune. | 

In cazul ritualului funebru, sensul păgân religios al cul- 
tului s'a creştinat; iar când e vorba de formele mioritice, acest 
sens religios s'a pierdut cu desăvârșire, fiind înlocuit cu unul 
profan, care a căpătat o funcțiune poetică. | 

La Greci, cultul lui Dionysos a putut ajunge prin intei- 
mediul dithyrambului la crearea tragediei profane ; la noi cultul 
lui Zalmoxis, angajându-se pe drumul unci anumite forme dia- 
logice, ce amintește dithyrambul grecesc, a încremenit în acest 
stadiu şi astfel a luat naștere, balada pastorală a „„Mioriţei”, 
din literatura noastră poporană 1), ca și o bună parte din lite- 
ratura funebră foarte adeseori dialogată. 


„Î) Vezi articolul nostru, citat la început, unde mitul este înfățișat in 
întregime prin datele găsite în transmisiunile greceşti ale cultului iliro-tracic. 

Iun ce va fi constat dialogul acesta dithyrambic, la început, 
când adoratorii lui Zalmoxis, în cadrul cultului, ar fi fuat cu- 
noștiuță de. faptele zeului, e greu de spus, dar ceea ce ne-a 


rămas în balada amintită împreună cu diferite “elemente. 'din 
alte poezii poporane, ne pot da o idee aproximativă despre 


ce va îi fost dithyrambul iliro- tracic din cultul zalmoxian. 
Inainte de a ne apropia de forma actuulă a baladei mio- 


ritice de origină dithyrambică, citim o frântură nu dintru 
bocet, ci. dintr'un alt cântec funebru, cunoscut sub numele de 
„cântecul bradului” pe care îl cântă dialogic flăcăii când aduc 


bradul, simbolul nunţii, la casa mortului: 


—  „Bradule, brăduţule! Da la mine cau venit 
Ce-ţi este drăguţule? Trei voinici cu trei topoară, 
Ce “te legeni făr'de vânt, La pământ să mă doboară, 
Fărde vânt, fărde cuvânt, Să mă ducă 'n jos la ţară; 
De-ajung crengile m pământ, Trei frățiori din trei părţi, | 
Fărde vânt, fărde ploiţă, Să mă taie în trei bucăți, 
Fărde leac de neguriță? Si mă facă vălurele 

Ori trupina ţi-a slăbit, Să mă ducă "m jos cu jele, 
Ori vitele-au putrezit, Pe-o parte de Tu: 

Ori altceva ai păţit? Să mă puie m ţintirim, 

— Vitele n'au putrezit, Să mă vadă ars în scrum”). 


Nici “trupina ma slăbit, 

Nunta funebră din substratul cultului, devenit ritual de A! 
înmormântare capătă aci O altă înfăţişare : bradul devine însuși | 
“mirele, nu e numai simbolul nunţii. Moartea lui e însă apa- 


rentă. SABul acesta merge să se lămurească mai bine îutr'un 
alt cântec, unde rudele EA prietenii mortului, adresându-se bra- | 


dului considerat drept mireasă, îi cântă: 


— „Voinice, voinice Naltă și subțire, 
Nu-mi place, nu-mi place, Crescută ?n pădure, 
Ce  nevastă-mi ai!: Tăiată "n: secure, 


Naltă, minunată, | “Voinice, voinice! 


1) S; FI. Marian, Op. cil, p, 105. : Din varianta unui asemenea cântec 
a prelucrat M. Eminescu poezia -sa „Ce te' legeni, 'codrule !", | 


Nu-mi place, nu, nu, 
Cu ce-i îmbrăcată, 


Cu haină uscată, 
Voinice, voinice! 

Nu-mi place, nu, nu, 
Cu ce-i învelită, 
Cu frunză ?ncreţită” 1), 


Intr'un alt cântec din aceeași categorie, bradului redevenit 
mire, i se urează reîntoarcerea în vieață (metempsihoză), dar 
viziunea creştină a modificat sensul păgân: 


„Brădete, brădete, 


Mergând înainte, 
Să bagi în minte 
A “mele cuvinte: 
Dacă te-a întâlni, 
ţi-a veni 
Maica Domnului 


Şi să mi te pleci; 
Drumu ţi-a arăta 

Şi te-a îndrepta 

Să mergi cu soarele, 
lar nu cu apele, 

Că soarele-i mergitor 
Şi "napoi  întorcător, 


Și a Fiului, Dar apele's curgătoare 
Tu să mi-o petreci, Și apoi nentorcătoare” 2). 

Din exemple ca acestea și din numeroase altele de aceeași 
natură se desprinde convingerea că la străbunii noştri forma 
dithyrambică a unuia dintre momentele cultului închinat lui Zal- 
moxis consista, ca și în cultul lui Dionysos, dintr'un alaiu, 
poate coral, în cadrul căruia se înfățișa plecarea de pe tărâmul 
pământesc a lui Zalmoxis, la care participa întreaga natură. 
De aceea, probabil că această manifestare de cult avea loc 
toamna, cu prilejul amorţirii întregii vegetaţii. 

Alte aspecte ale cultului zugrăveau probabil diferite epi- 
soade din vieaţa lui Zalmoxis, cum a fost de exemplu punerea 
la cale a uciderii zeului de către titani, despre care ne vorbesc 
miturile dionysiace și care în parte au supraviețuit pe linia po- 
porană în „Mioriţa”, unde niște ciobani au hotărît omorirea 
tovarășului lor. | 

Acesta, care știe că trebue să părăsească pentru un timp 
vieața pământeuscă, se pregăteşte de moarte, cu un calm de- 
săvârșit, după ce i se aduce la cunoştinţă din partea uneia 
dintre mioriţe despre cele plănuite. Convorbirea între cioban 


sm — 


1) S. FI. Marian, Bradul la poporul român, a „Albina Carpaţilor" „a 
IV, Sibiu, 1879, 89, 

2) T, T. Burada, Datinele poporului român la înmoraiGatări, lasi, 1882, 
pag. 34. 


16 | Scarlat Steuțeanu! 


a, a a a 
III DI II 


(Zalmoxis) şi mioriţă, în numele turmei (corul) întregi, repre- 
zintă dithyrambic pregătirea peniru călătoria pe lumea cea- 
„ laltă, exprimată alegoric (moarte-nuntă), după cum apariția 
mamei ciobanului și în alte variate, chiar a iubitei ciobanului, 
are. îl caută pe cel plecat, corespunde cu ceea ce prin traus- 
misiune grecească a fost Aphrodita care aşteapta întoarcerea 
celui dus în infern, adică revenirea sau reintrarea în ființă a 
naturii amorţite. 

Această formă ne-o i! derivaţiile greceşti mai ales . 
în cultul lui Adonis, o paralelă a cultului lui Dionysos. 

Povestirea din balada românească e întreruptă: îi lipsește 
sfârșitul. 

Intro altă baladă poporană, „Ciobănaşul” 1) avem tot 
dialogic, deci dithyrambic, un fel de continuare a povestirii la- 
cunare din „„Mioriţa”, aşa dar tot o supravieţuire derivată pe 
linia profană a unui alt moment din cultul zalmoxian, unde 
cineva (corypheul din dithyrambul dionysiac) stă de vorbă 
cu ciobanul (Dionysos- Zalmoxis) după moartea acestuia. 


— ,„Foaic verde de trei flori, 
Ciobănaş dela miori 
Um'ţi-a fost moartea să mori”? 
— „Sus în vârful muntelui, 
lu: bătaia vântului, 
La cețina bradului”. 
— Și de ce moarte-ai murit?” 
—- „De trăznet când o trăznit”. 
— De jelit cim te-a jelit”. 
— „Păsările-au  ciripit 
Pe mine că mau jelit”. 
— De scăldat cin” te-a scăldat?”,. 
— „Ploile când-au plouat 
| Pe mine că nvau scăldat”. 
— „De "mpânzit cin” te-a "mpânzit?”, 
-— „Luna când a răsărit 
pe it: că ma pmpânzit 


1) 0. Densuşianu, Flori alese din cântecele poporului, iei 1920, 
p, 199-—-110. 


ge i 3aăt e "ada uiu ij 


e a a r— aaa 


— „lumânarea cin ţi-a pus?”. 
— „Soarele când a fost sus”. îs 
— „De "'mgropat cin” te-a ?ngropat?”. 
— „Trei brazi: mari s'au răsturnat 
Pe mine că ma ?ngropat”. 
— „Fluieraşul uml-ai pus?”, 
— In craca bradului sus 
Şi când vântul mi-o bătea | 
"Fluieraşul mi-o cânta, 
Oile s'or aduna, 
Pe mine că mor căta”. 


In această versiune, tot lacunară și ea, ma rămas din ele- 
mentele mioritice analizate până acum, de cât panteismul cul- 
iului inițial prin participarea întregii naturi la conducerea cio- 
danului pe lumea. cealaltă. Cauza morţii ciobanului, după cum 
se vede, nu. provine - din asasinarea lui de către tovarăși, ci, 
scoţându-se mai mult în relief vieața pastorală în mijlocul 
naturii, moartea se ivește din căderea trăznetului 1), care readuce 
ze cioban în rândul naturii, astfel că participarea ei la moartea 
și înmormântarea lui, reprezintă o simplă întoarcere fără zgomot 

omului în plămădeala universală, din care a fost urzit. 

Alegoria morții nu se mai servește de termenul comparativ 
al nunţii, ci spectacolul alegoric e direct: păsările prin ciripitul 
lor au jelit pe mort, ploile l-au scăldat, apoi razele lunii l-au 
împânzit, iar soarele, în strălucirea lui, i-a servit drept lumâ- 
are, însfârșit, trei brazi s'au răsturnat pe mort, și l-au îngropat, 
prelungindu-se astfel elementele alegoriei. 

In această formă, repetăm, lacunară şi ea, urmele vechiului 
cuit au pierdut elementul caracteristic, dar corespondenţa ale- 
goricii cu „Mioriţa”, ca şi ideea centrală a morţii, mențin: 
poezia în aceeași tiliațiune, mai ales în ceea ce priveşte atmos- 
fera de supremă seninătate și lipsă de revoltă în fața: morții, 


x 
Vom vedea în acelaşi timp din exemplele care urmează 
că unităţile plastice din „Mioriţa” în varianta lui V. Alecsandri, 


1) n mitologia grecească există credința că cel ucis de trăsnet este 
înbit de zei şi de aceea devine nemuritor, 

revin izolate în alcătuirea diferitelor poezii, ceea ce dovedeşte 
că aceste unităţi sunt așa de adânc înrădăcinate în conștiința 
“poporului, în cât chiar dacă s'a pierdut cultul inițial, adică 
scopul, au rămas imaginele de expresiune, adică pe Cta și 
am văzut că chiar balada întreagă de astăzi nu e de cât 
frântură a vechiului cult, din care probabil că cealaltă + AM 
viețuire, „Ciobănașul”, făcea parte altă dată. Dacă aceste frag- 
mmente au rămas mai închegate, aceasta pornește din aceea că 
vechile elemente ale cultului s'au cristalizat în jurul vieţii păs- 
torești, din pricina panteismului nemijlocit, în -care se desfă- 
șoară existenţa ciobanilor în genere. 

lată portretul unui flăcău dintr'o colindă!) și dintr'un 
cântec 2), reproducând pe acela din Mioriţa”: 


„Feţișoară lui, | Perișorul lui, 
Spuma laptelui; | Pana corbului ; 
" Mustăcioara lui, - “Ochișşorii lui, 
Spicul grâului; Mura câmpului”. 


Elogiul cobuzului din „Kira Kiralina” 3), e făcut aproape 
în aceiași termeni ca și: în „„Mioriţa” unde e vorba de fluier: 


„Din cobuz de soc Din cobuz de os 
“Imi cântă cu foc. Imi cântă duios”. 


Versul 87 din „„Mioriţa”, repetat apoi ca vers TI ne 
arată. ci la moartea ciobanului au fost stelele ca niște făclii 
de nuntă: | 

Aceeaşi imagine apare în cântecul lui „Mitu 4), ude . 
iibita acestuia e comparată cu o asemenea făclie: 

Nea” să-mi fii la cununie, 
Ca a cerului făclie”. 


Participarea naturii însufleţite la moartea ciobanului din 
„yMioriţa” se regăsește Dap şi într'o variantă din „Toma 
Alimoş” 5), - | 


1) G. Dem. Teodorescu, Poezii populare rumâne, Bucureşti, 1885, p 
91—93 (Colindă de văduvă). 

2) M.' Eminescu, Literatură populară, cântecul n. 209, 

3) G. Dem. Teodorescu, Op. cit. p. 652, 

4) G, Dem. Teodorescu, Up, cit, p, 685. 

5) G, Dem. Teodorescu, Op, cil. p. 582. 


— 

ÎN aia DI IE PESE E CI TIR TIET ilie 
„Inchina-nv'oiu codrilor, D'oiu muri 
Ulmilor şi fagilor, M'or tot umbri 
Brazilor, păltinilor, | Cu frunza m'or înveli 
Că-mi sunt mie frăţiori Cu freamătul m'or jeli”. 


De poteri ascunzători ; 
Punerea la cale a omorului din „Mioriţa” revine ca mij- 
joace de expresie întrunul din „cântecele bradului”: 


„lot mi s'au vorbit Ei ca să mi taie 
Și s'au sfătuit Din aste pâraie !). 


L] 

De altfel, această anunţare a morţii revine în multe poezii 
poporane. Bătue acestea cităm una, care, deşi este o colindă 2), 
“pare să fie la începutul ei o varianti a „Mioriţei”, unde însă, 
printr'o derivare mai depărtată, o ciută aduce la cunoștința 
înrmei că va fi nimicită de un vânător: | 


„Pe munţii de piatră, . La păr steinţioară, 
Cu piatră crăpată „Dragă surioară, 
O droaie de ciute larbă mai păscut, 
Pasc şi mi S'adapă, Apă mai băut, 
Că-i iarbănverzită, Ceaţhag'a urit, 
Apa limpezită, . Ce ţi-a murit, 
Valea răcorită. De stai si gândeşti, 
Dar ciuta mioară Și te străjuești?”. 
l.a. gât pilbioară, Ciuta Wauzea 
La păr sfrinţioară, Dir  pura-mi gprăia 
Ea nici nu piiștea Și le raspundea: 
Nici apă nu bea, — 0, droaice de ciute, 
„Ci se străjuia Tot ciute mirunte, 
Și de pază-mi sta. Tot ciute mioare, 
Ciutele păştea A o “La pât gălbioare, 
Si se adăpa, | La păr sfrinţioare, 
lar daco vedea larba e nverzită 
* Din gură-i zicea: Apa-i limpezită, 
— „O, ciută mioară, Valea-i răcorită, 
La gât gălbioară, Pașteţi, vadăpaţi 


1) T, T. Burada, Op. cil. p, 25—33. 
2) G. Dem. Teodorescu, Op. ci!., Pisi. (2 variavte) p. 58—61. 


Şi vă "ngrășaţi "Joi de dimineaţă 


Că nici nu visaţi ă Pe nor şi pe ceaţă, 
Peste: ce-o să dați La vânat c'o' sta, 
Voinic ortoman, 3. Peste noi co da : 
Fecior de mocan, "îm goană neo lua”? 


"Această prezenţă derivată a temei din „Mioriţa? în diferite 
colinde au făcut pe unii folclorişti să creadă că tematologia 
mioritică izvorăşte dintro - concepție cristologică, crescută la 
început în cadrul colindelor şi apoi evadată în eflorescența epică 
cunoscută, căci ciobanul ce se duce senin la moarte, plâns de 
mama sa, ar reprezenta pe Mântuitor şi pe Fecioara Matia. 

La această explicaţie se opune mai întâi faptul că an- 
samblul colindelor noastre are: o origine păgână şi abia târziu 
după ivirea creştinismului, colindele au dobândit un sens creștin, 
iar. similitudinile tematologiei mioritice cu literatura dithyram- 
bică închinată cultului lui Dionysos, ivit de..peste 0 secole 
înainte de Christos, anulează complet această ipoteză 1). 

Cât despre ultima concluzie în materie şi anume aceea a 
d-lui D. Caracostea, că „într'o fază când nu se făcuse încă răs- 
leţirea principalelor ramuri române, circula, în străvechea limbă 
românească un cântec simplu, care da glas iubirii de îndelet- 
nicire pastorească prelungită și dincolo de :moarte” şi din care 
rezulta „o stare socială de completă adaptare la muucă şi: un 
“sentiment clasic, de afirmare, optimist” 1), ea reprezintă o con- 
statare cu privire la atmosfera temei derivată pe linia profani 
a ocupaţiei de predilecție a Românilor, dar ea: nu e po deter- 
minare a punctului genetic, a acelui „primum movens”, despre 
care cercetătorul, ajuns la concluzia de mai sus, i în 1927, adaugă 


1) Unele dialre bocetele citate mai sus, arată pe mama ciobanului; 
chiar ca Maica Domnului, dar. aceasta constilue o simplă derivare pe planul 
creştin a tematologiei păgâne, care, căpălând o atmosferă pastorală, pulea 
să ispilească pe comentatori să creadă că o asemenea atmosferă s'a prelangit 
ca o interpretare. mistică a imuginei biblice, după care creştinii sunt numiţi, 
oile lui Christos, iar Mântuitorul, păstorul unic al unei sintiure turme, pen- 
tra măntuirea căreia s'a jerllit, 

Pătrunderea tematologici mioritice tn ciclul obalitolezia se poate ur- 
mări in colecţia publicată de 5. FI, Marian (Legendele Maicii Domnului, 
Bucureşti 1904), unde portretul W/ântuitorului, de exemplu, apare iu aceleaşi 
trăsături ca şi al ciobanului din „Mioriţa”, 

2)-9! Caracostea, Op. cil. p. 107, 

numai că este evident că nota deosebitoare arătată corespunde 
unor străvechi credințe şi reprezentări ale morții”. | 

Peste 10 ani, autorul revine și scrie: „gândul la maica 

îă ”, bi 
bătrâni şi alegoria morţii alcătueşte tocmai cea inai recentă parte 
și cea care circulă mai puţin” 1), adică tocmai contrariul de 
ccea ce spusese mai înainte. D-l D. Caracostea se ocupă de 
mult timp cu problema mioritică 2), şi revenirea domniei-sale 
este, fără îndoială, rodul unei prelungite meditații în materie. 

Noi însă nu credem că ideea morţii din balada românească 
e co intiltraţie de dată recentă, ci, după cum am arătat, această 
idee, așa cunr e înfăţişată în Mioriţa”, reprezintă urmele unor 
străvechi credinţe și reprezentări ale morţii, adică tocmai cum 
susținea d-l D. Caracostea la 1927, fără să ne fi spus însă 
atunci care sunt acelea. 

De aceea noi am căutat în rândurile de față să le deter- 
minim întru câtva obârşia, sprijinindu-ne pe un material sus- 
ceptibil de a fi amplificat mereu și mu ne-a interesat geo- 
grafia literară a temei în supraveţuirea ei actuală. 

Cu toată neîncrederea față de căutarea obârșiei, cum fac 
unii dintre cercetători, în frunte cu d-l D. Caracostea, în faţa 
căruia „Mioriţa” este o închegare literară a iubirii de îndelet- 
nicire păstorească, și apoi d-l L. Blaga3), pentru care „,Mio- 
rița”, este o urmă de eflorescență ortodoxă a  sofianicului 
intr”o cristalizare literară a poporului românesc, noi stăruim 
să privim cu aceeași neincredere aceste constatări prezentate ca 
explicaţii. | i 

Contribuţia d-lui Lucian Blaga, care se referă la o foarte 
interesantă şi originală perspectivă de filosofie a culturii ro- 
mânești, aduce în discuție un element prețios, cu privire la 
atmosteru și structura baladei de care ne ocupăm, şi care, în 

1) D. Caracostea, Aspecte elnice ale: baladei poporane („Mioriţa”) în 
„Balada poporană română“, curs ţinut la Facultatea de Litere din Bucureşti 
în 1936—1937, p. 543. În ucest capitol se află şi un documentat istoric al 
problemei mioritice, . 

2) Cităm dintre studiile sale, care au intrat în bună parte În cursul 
amintit: Miorița în Moldova, (Fragment din istoria şi estetica epicei poporane 

- române) in „Convorbiri Literare“, Bucureşti, 1915 (49). p- 1214—1250, 1916, 
(50), p. 11—101, 181—196; Miorița în Oltenia şi Muntenia, ibid., 1920 (53), 
p. 144—149; 1923 (55). p. 465—485; Mioriţa în Moldova. Muntenia şi Oltenia 
(Totalizări, obiecțiile. d-lui Densuşianu), țbid,, 1924 (56), p. 811—839. 
- 3) Lucian Blaga, Spaţiul Mioritic, Bucureşti 1939. 


- 

lucrarea subtitlului filosof hai de altfel, scăb un loc foarte 
restrâns, în ciuda titlului, transmis din fruntea primului capitol, 
întregii cărţii 1). 

D-l Lucian Blaga, pornind dela unele speculații de mistică 
teologicii din partea unor gânditori ruși, ca Florenski sau Bul- 
gakov ,care vorbesc despre existența unui principiu intermediar 
intre Dumnezeu și om, un fel de eon gnostic, numit „Sofie” 
recunoaşte: în ortodoxie existența acestui element sofianic care 

"constitue înfățișarea specifică a acestei forme a creştinismului. 
Sofianicul ar fi, în esenţă, susţine d-l lucian Blaga, acel 
„sentiment difuz, dar fundamentat al omului ortodox, că tran- 
scendentul coboară, revelându-se din proprie inițiativă și că 
omul şi spaţiul acestei lumi vremelnice pot deveni vas al acelei. 
transcendenţe” >). 

D-l Lucian Blaga se miră de pasionata goană după motive 
ancestrale, naiv apreciate, după vechime, ca vinul, şi constata 
că în realitate „,Mioriţa”, e o interpretare ortodoxă a existenţei. 
Nunta din Miorița”, continuă autorul e un element vădit creștin, 
dar mai ales ortodox. 'Moarlea prin faptul că e echivalenti cu 
o nuntă, încetează de a fi un fapt biologic, un epilog; ea ce 
transfieurată, dobândind aspectul elevat al unui act sacramental, 
al unui prolog. Ea e nuntă, unire sacramentală cu o stihic 
“cosmică. Natura întreagă deci e prefăcută în biserică: moartea 
ca act sacramental şi natura ca biserică, „sunt două prave și 
esențiale viziuni de transfigurare ortodoxă a realității, viziuni 
cu adevărat sofianice” 3). 

La toate acestea, mam putea răspunde decât că cea mai! 
autentică viziune sofianică a realităţii, dacă o-asemenea viziune 


mm 


1) Pentru d-l Lucian Blaga, atributul „mioritic“ insemncază că în 
:subconştientul etnic românesc există o sete după spațiul ondulat, doal-vale, 
după acel orizont spaţial cu care se simte solidar ancestralul suflet româ- 
nesc, în ultimele saie adâncimi, şi despre acest orizont păstrăm uadeva, 
intr'un colţ înlăcrămat de inimă, chiar şi atunci când am inceta! de mult a 
mai trăi pe plaiu, o vagă amintire paradisiacă 

„Pe-un picior de plaiu 

Pe-o pură de raiu“ 

Să numim acest spațiu-matrice înalt şi. indefinit ondulal şi. imzeabr at 
-cu specificele accente ale unui anume sentiiment al destinului + : pspaţin ni i0- 
rilic” (pag. 19). 

2) Lucian Blaga, Op. cit. p. 20 (Perapeictiva sofiaică).. 
3) Lucian Blas:, '7p. cit..p, 104 (Perspectiva sofianică). 

există, Sa produs cu mult înaintea ortodoxiei, căci o consta- 
tâm la închinătorii lui Dionysos, al cărui profil divin adus 
„din plaiurile noastre a fost constatat de Iliro-Traci și de către 
Grecii antichităţii la ei acasă, şi astfel au început și ei să aş- 
tepte ca și străbunii noștri, sosirea periodică a zeului sau a 
„harului lui pe pământ pentru mântuirea sufletului şi securi- 
tatea existenţei lor vremelnice, ca oameni rătăcitori între zările 
tainelor de nepătruns ale firii, 

Viziunea sofianică observată cu atâta fineţe de d-l Lucian 
Blaga, prin contactul direct al omului cu Dumnezeu în Biserica 
“ortodoxă şi mai ales la Români, unde EL e de față, fără ca 
„preotul să fie un „locotenent al cerului”, ca la catolici, sau 
un zbuciumat și tragic raţionalist ca la protestanți, ci un repre- 
al al mulţimii credincioase peste care Dumnezeu coboară, 

r putea da de gândit poate altfel, în ceea ce priveşte origina 
a doge concepţii, căreia la noi, ortodoxia i-a dat apoi un suport 
de continuitate respectată mai ales de eflorescenţa folclorică de 
cât de învățătura pur bisericească, ce a urmărit mereu, fără 
cruțare, în așezările sale dogmatice, orice supraviețuire păgână. 

D-l Lucian Blaga recunoaște că acest fel sofianic de a 
privi ortodoxia de către Români reprezintă un punct de ve- 
dere ce izvorăște din străfundurile. milenare ale sufletului ro- 
mânesc, Până în ziua ăzi, în biserică, românul participă 
la cântările biserici recum un element liturgic, 

Am văzu Fa Sus -c umai o byăhă parte din lite- 
ratura noastră pre mnesejetet sau „Ciobănaşul” sunt 
concepute dialggie as a L ele dintre "ăi se prezintă ca 
dialog între mor are, 

“In biserica ortoc OXă, Sunt i Cantece care se execută de cân- 
tăreţi alternativi. Caracterul pur dialog din vechiul cult s'a 
pierdut, dar a rămas alternanța antifonică ce aminteşte corul 
şi rostirea strofei dithyrambice. 

“Pentru ilustrarea sofianicului, subliniază d-l Lucian Blaga, 
s'ar putea cita nenumărate exemple de literatură religioasă, de 
imnuri liturgice, de texte, pline de un liric și elevat alegorisw 
menite a fi cântate antifonic dela o strună la alta!). 


1) Lucian Blaga, Op. cit.. p. 101 (Pe erspectiva sofianică) 


24 Scarlat Siraţebau 


PE 


Dacă dialogul dithyrambic. şi-a pierdut conturul iniţial în 
biserica ortodoxă, el s'a păstrat în literatura noastră poporană 
și anumne tocmai în acea categorie de poezie a poporului, ale 
cărei izvoare se află atât de departe înapoi, în susul timpului, 
mai ales când e vorba de interpretarea ideii de moarte, căreia 


"De, dedesubtul învelișului creștin, i-au rămas unele accente de 


demult. Creștinismul prin doctrina mântuirii sufletului nemuritor 
merge pe alte căi, spre a ajunge tot acolo ca şi cultul zalmoxian, 


“dar în ortodoxia românească, ideea morții trupești găsește e 


înţelegere mai vie poate de cât la toate popoarele creștine, 


„graţie faptului că străbunii noștri au privit moartea cu mai 


puţină spaimă, şi vieața cu mai multă indiferență, în aștep- 
tarea supremei lor mântuiri. 

lar mai târziu, când sensul religios rit ial s'a șters, a- 
ceastă psihologie a putut da naştere, în lumea poporului ro- 
mânesc, celei mai frumoase balade despre moarte, ea rămânând 
legată de cea mai veche îndeletnicire a neamului românesc, 


păstoritul. 

